text: Hej kampagne skal hjælpe ensomme unge
  11 december 2013 kl. 15.47
  Ungdomsorganisationen Ventilen arbejder for at hjælpe unge mod ensomhed med en kampagne, der i al sin enkelthed går ud på, at man skal sige hej, til dem man møder.
  Helene Andersen er frivillig hos Ventilens afdeling i Kolding. Hun mener, at kampagnen kan have en stor effekt, selvom midlet er simpelt.
  - Det kan virke ubetydeligt, med et enkelt hej, men for en ensom ung kan reaktionen være: wow! Der var faktisk en, der lagde mærke til mig, siger Helene Andersen til TV SYD.
  Ventilens mål med kampagnen er at få skabt en hej-kultur, hvor vi generelt hilser mere på hinanden.
  Læs mere om Ventilens kampagne her
  Følg Ventilen på Facebook her
  